4. melléklet

**Adatkezelési nyilatkozat**

Jelen Adatkezelési nyilatkozat (a továbbiakban: nyilatkozat) a Közép-dunántúli Vízügyi Igazgatósággal (8000 Székesfehérvár, Balatoni út 6., a továbbiakban: Igazgatóság) (szerződéses) kapcsolatba kerülő természetes személyek (a továbbiakban: érintettek) személyes adatainak kezelési körülményeit, szabályait rögzíti.

Az Igazgatóság, mint adatkezelő magára nézve kötelezőnek ismeri el jelen nyilatkozat tartalmát, elveit, egyúttal kötelezettséget vállal arra, hogy a tevékenységével kapcsolatos minden személyes adatkezelés megfelel az itt rögzítetteknek.

Az Igazgatóság valamennyi dolgozójának, függetlenül beosztásuktól, illetőleg munkakörüktől célja és kötelezettsége, hogy az érintettek személyes adatait az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.), valamint a vonatkozó nemzetközi európai uniós és egyéb hazai jogszabályok rendelkezéseinek megfelelően, a személyhez fűződő jogok, különösen az információs önrendelkezési jog tiszteletben tartásával, célhoz kötötten, kizárólag ügyviteli célból kezelje és tartsa nyilván, illetőleg az adott jogviszonyból származó kötelezettségek teljesítése céljából adja át adatfeldolgozó számára.

Az Igazgatóság vállalja, hogy minden olyan biztonsági, technikai és szervezési intézkedést megtesz, amely az adatok biztonságát, védelmét garantálja.

Az Igazgatóság adatkezelési alapelvei összhangban vannak az adatkezeléssel, adatvédelemmel kapcsolatos hatályos jogszabályokkal, így különösen az alábbiakkal:

* Az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (a továbbiakban: GDPR);
* Infotv.

**Értelmező rendelkezések:**

1. **személyes adat**: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
2. **különleges adat:**
3. a faji eredetre, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, a szexuális életre vonatkozó személyes adat,

b) az egészségi állapotra, a kóros szenvedélyre vonatkozó személyes adat, valamint a bűnügyi személyes adat;

1. **adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
2. **az adatkezelés korlátozása**: a tárolt személyes adatok megjelölése jövőbeli kezelésük korlátozása céljából;
3. **profilalkotás**: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják;
4. **álnevesítés**: a személyes adatok olyan módon történő kezelése, amelynek következtében további információk felhasználása nélkül többé már nem állapítható meg, hogy a személyes adat mely konkrét természetes személyre vonatkozik, feltéve hogy az ilyen további információt külön tárolják, és technikai és szervezési intézkedések megtételével biztosított, hogy azonosított vagy azonosítható természetes személyekhez ezt a személyes adatot nem lehet kapcsolni;
5. **nyilvántartási rendszer**: a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető;

8. **Adatkezelő**: az Igazgató, aki az adat kezelésének célját és eszközeit meghatározza, az adatkezelésre vonatkozó döntéseket meghozza és végrehajtja, vagy az adatfeldolgozóval végrehajtatja;

9. **Adatfeldolgozó:** az a természetes vagy jogi személy, közhatalmi szerv, jogi személyiséggel nem rendelkező szervezet, aki vagy amely az Adatkezelő nevében személyes adatokat kezel;

10. **Címzett:** az a természetes vagy jogi személy, közhatalmi szerv, jogi személyiséggel nem rendelkező szervezet, akivel vagy amellyel a személyes adatot az Adatkezelő közli, függetlenül attól, hogy harmadik személy-e – ide nem értve a közhatalmi szervek által végzett egyedi vizsgálatot;

11. **Harmadik személy:** olyan természetes vagy jogi személy, közhatalmi szerv, jogi személyiséggel nem rendelkező szervezet, aki vagy amely nem azonos az érintettel, az Adatkezelővel, az Adatfeldolgozóval vagy azokkal a személyekkel, akik az Adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

1. **az érintett hozzájárulása**: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
2. **adatvédelmi incidens**: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, nyilvánosságra hozatalát, jogosulatlan közlését vagy az azokhoz való jogosulatlan hozzáférést eredményezi;
3. **genetikai adat**: egy természetes személy örökölt vagy szerzett genetikai jellemzőire vonatkozó minden olyan személyes adat, amely az adott személy fiziológiájára vagy egészségi állapotára vonatkozó egyedi információt hordoz, és amely elsősorban az említett természetes személyből vett biológiai minta elemzéséből ered;
4. **biometrikus adat**: egy természetes személy testi, fiziológiai vagy viselkedési jellemzőire vonatkozó minden olyan sajátos technikai eljárásokkal nyert személyes adat, amely lehetővé teszi vagy megerősíti a természetes személy egyedi azonosítását, ilyen például az arckép vagy a daktiloszkópiai adat;
5. **egészségügyi adat**: egy természetes személy testi vagy pszichikai egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról;
6. **Felügyeleti hatóság**: a Nemzeti Adatvédelmi és Információszabadság Hatóság (a továbbiakban: Hatóság);
7. **Adathordozó:** Minden olyan anyagi eszköz, közeg, amely alkalmas adatok tárolására, megőrzésére. Fajtái: papíralapú, mágneses elven működő, optikai elven működő, magnetooptikai elven működő, elektronikus.
8. **Adatvédelmi hatásvizsgálat**: egy olyan eljárás, amelynek során az Adatkezelő a tervezett adatkezelési műveletet vagy műveleteket áttekinti, megvizsgálja az adatkezelés érintettekre gyakorolt esetleges hatását, felméri azok kockázatait, a kockázatok kezelésének módját, és mindezt megfelelően dokumentálja. Ha az adatkezelés valamely típusa – különösen új technológiák alkalmazása, figyelemmel annak jellegére, hatókörére, körülményére és céljaira, valószínűsíthetően magas kockázattal jár a természetes személyek jogaira és szabadságaira nézve, akkor az Adatkezelő az adatkezelést megelőzően hatásvizsgálatot végez arra vonatkozóan, hogy a tervezett adatkezelési műveletek a személyes adatok védelmét hogyan érintik. Az egymáshoz hasonló típusú adatkezelési műveletek egyetlen hatásvizsgálat keretei között is értékelhetőek, amennyiben egymáshoz hasonló magas kockázatokat jelentenek
9. **Adatvédelmi nyilvántartás**: az Adatkezelő személyes adatokra vonatkozó adatkezeléseiről, az érintetti jogok gyakorlásának elősegítése és az Adatkezelőre vonatkozó elszámoltathatóság elvének való megfelelés, valamint a jogszerű adatkezelés érdekében nyilvántartást vezet.

**Személyes adatok kezelésére vonatkozó elvek**

* Személyes adatok kezelését kizárólag jogszerűen és tisztességesen, az érintett számára átlátható módon kell végezni.
* Személyes adat gyűjtése csak meghatározott, egyértelmű és jogszerű célból történhet.
* Az adatkezelés céljai szempontjából megfelelőek és relevánsak kell, hogy legyenek és a szükségességre kell korlátozódniuk.
* Az adatkezelésnek pontosnak és szükség esetén naprakésznek kell lenniük.
* A személyes adatok tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé.
* A személyes adatok védelmét megfelelő technikai vagy szervezési intézkedések alkalmazásával biztosítani kell.

Az adatkezelésre csak akkor kerülhet sor, ha az érintett egyértelmű megerősítő cselekedettel, például írásbeli – ideértve az elektronikus úton tett –, vagy szóbeli nyilatkozattal önkéntes, konkrét tájékoztatáson alapuló és egyértelmű hozzájárulását adja a természetes személyt érintő személyes adatok kezeléséhez. Annak érdekében, hogy a személyes adatok kezelése jogszerű legyen, annak az érintett hozzájárulásán kell alapulnia, vagy valamely egyéb jogszerű, jogszabály által megállapított alappal kell rendelkeznie, ideértve az Igazgatóságra vonatkozó jogi kötelezettségeknek való megfelelés szükségességét, az érintett által kötött esetleges szerződés teljesítését, illetve az érintett által kért, a szerződéskötést megelőzően megteendő lépéseket.

**Személyes adatot kezelni csak** meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. Személyes adat csak megfelelő tájékoztatáson alapuló beleegyezéssel kezelhető.

Az érintettet – egyértelműen, közérthetően és részletesen – tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

**A kezelt személyes adatoknak meg kell felelniük az alábbi követelményeknek:**

a) felvételük és kezelésük tisztességes és törvényes;

b) pontosak, teljesek és ha szükséges időszerűek;

c) tárolásuk módja alkalmas arra, hogy az érintettet csak a tárolás céljához szükséges ideig lehessen azonosítani.

Az érintett tájékoztatása mellőzhető abban az esetben, ha személyes adatai közvetlenül tőle származnak, abban az esetben tehát, ha az érintett személyes adatait az Igazgatóság felhívása nélkül, önkéntes nyilatkozatában küldte meg az Igazgatóságnak (pl. bérleti kérelem, vagyonkezelési hozzájárulás kiadása iránti kérelem, töltésközlekedési engedély kiadása iránti kérelem).

**A személyes adatok köre, az adatkezelés célja, jogcíme és időtartama**

Az Igazgatóság személyes adatkezelései jogszabályi előíráson és önkéntes hozzájáruláson alapulnak.

**Egyéb adatkezelések**

Az adatkezelésekről az adat felvételekor ad tájékoztatást az Igazgatóság. Az Igazgatóság tájékoztatja a vele kapcsolatba kerülő természetes személyeket, hogy bíróság, ügyészség, rendőrség, szabálysértési hatóság, közigazgatási hatóság, illetőleg jogszabály felhatalmazása alapján más szervek részére tájékoztatás (a továbbiakban együtt: adatkérő szervek) adása, adatok közlése, átadása, illetőleg iratok rendelkezésre bocsátása (a továbbiakban együtt: adatkérés) céljából megkereshetik az Igazgatóságot, ezen adatkérések megfelelő jogalap, érdek vagy cél igazolásának hiányában elutasításra kerülnek.

Mindezek alapján az Igazgatóság a fentiekben hivatkozott adatkérő szervek részére – amennyiben az adott adatkérő szerv a pontos célt és az adatok körét megjelölte – személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

**A személyes adatok tárolásának módja, az adatkezelés biztonsága**

Az Igazgatóság számítástechnikai rendszerei és más adatmegőrzési helyei a székhelyén és az alapító okiratában rögzített telephelyein találhatók meg.

**székhely:** 8000 Székesfehérvár, Balatoni út 6.

**telephelyek:**

* **Fejér Megyei Szakaszmérnökség:** 8000 Székesfehérvár, Balatoni út 6.
* **Tolna Megyei Szakaszmérnökség:** 7100 Szekszárd, Bezerédj u. 14.
* **Veszprém Megyei Szakaszmérnökség:** 8200 Veszprém, Arany János u. 23.
* **Balatoni Vízügyi Kirendeltség:** 8600 Siófok, Vámház u. 6.

Az Igazgatósággal foglalkoztatási jogviszonyban állók titoktartási nyilatkozatot tesznek, amely hatálya kiterjed a munkavégzés során a jogviszonyban állók tudomására jutott személyes adatok kezelésére is.

**Az Igazgatóság a személyes adatok kezeléséhez alkalmazott informatikai eszközöket úgy választja meg és üzemelteti, hogy a kezelt adat:**

a) az arra feljogosítottak számára hozzáférhető (rendelkezésre állás);

b) hitelessége és hitelesítése biztosított (adatkezelés hitelessége);

c) változatlansága igazolható (adatintegritás);

d) a jogosulatlan hozzáférés ellen védett (adat bizalmassága) legyen.

Az Igazgatóság olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt.

**Az Igazgatóság az adatkezelés során megőrzi**

a) a titkosságot: megvédi az információt, hogy csak az férhessen hozzá, aki erre jogosult;

b) a sértetlenséget: megvédi az információnak és a feldolgozás módszerének a pontosságát és teljességét;

c) a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

**Az Igazgatóság, mint adatkezelő elérhetősége**

név: **Közép-dunántúli Vízügyi Igazgatóság**

székhely: **8000 Székesfehérvár, Balatoni út 6.**

telefonszám: 22/315-370

fax: 22/313-275

e-mail: szekesfehervar@kdtvizig.hu

adószám: 15308407-2-07

alapító okirat száma: A-221/1/2019.

vezetője: Dr. Csonki István igazgató

adatvédelmi megbízott neve: Dr. Garami László Adrián

elérhetősége: adatvedelem@kdtvizig.hu

telefonszáma: +36 22 315-370 (mellék:14-274)

**Tájékoztatás kérés, jogorvoslati lehetőségek**

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve – jogszabályon alapuló adatkezelések kivételével – törlését az adatfelvételénél jelzett módon az Igazgatóság adatvédelmi megbízottja részére. Az érintett jogosult arra, hogy kérésére az adatkezelő korlátozza az adatkezelést, ha a GDPR-ban rögzített vonatkozó feltételek valamelyike teljesül.

Az Igazgatóság elősegíti az érintett GDPR 15-22. cikk szerinti jogainak gyakorlását, így különösen, mint adatkezelő kérelemre tájékoztatást ad:

* az általa kezelt, illetőleg az általa megbízott adatfeldolgozó által feldolgozott adatairól,
* az adatkezelés céljáról, jogalapjáról, időtartamáról,
* az adatfeldolgozó nevéről, címéről és az adatkezeléssel összefüggő tevékenységéről,
* továbbá arról, hogy kik és milyen célból kapják vagy kapták meg az adatokat.

Az Igazgatóság a kérelem benyújtásától számított legrövidebb idő alatt, legfeljebb azonban egy hónapon belül írásban, közérthető formában adja meg a tájékoztatást. Szükség esetén, a kérelem összetettségére és a beérkezett kérelmek számára figyelemmel a fentiekben rögzített határidő további két hónappal meghosszabbítható, ebben az esetben az Igazgatóság a késedelem okainak együttes közlésével a kérelem beérkezésétől számított egy hónapon belül tájékoztatja az érintettet.

Abban az esetben amennyiben, az Igazgatóság az érintett kérelme nyomán intézkedéseket nem tesz, az érintett panaszt nyújthat be az Igazgatóság felügyeletét ellátó szervhez (az Országos Vízügyi Főigazgatóság útján a Belügyminisztériumhoz), a NAIH-hoz, illetőleg élhet bírósági jogorvoslati jogával.

Az Igazgatóság a személyes adatot törli, ha kezelése jogellenes, az érintett azt kéri, az adatkezelés célja megszűnt, vagy az adatok tárolásának jogszabályban, vagy belső szervezetszabályozó eszközben rögzített határideje lejárt, azt bíróság vagy azt a NAIH elrendelte. Az Igazgatóság az érintett adatát nem törölheti, ha az adatkezelést jogszabály rendelte el.

Az Igazgatóság az érintett adatainak jogellenes kezelésével vagy a technikai adatvédelem követelményeinek megszegésével másnak okozott kárt megtéríti. Az adatkezelő mentesül a felelősség alól, ha a kárt az adatkezelés körén kívül eső elháríthatatlan ok idézte elő. Nem téríti meg a kárt annyiban, amennyiben az a károsult szándékos vagy súlyosan gondatlan magatartásából származott.

Panasszal a Nemzeti Adatvédelmi és Információszabadság Hatósághoz fordulhat (cím: (cím: 1055 Budapest,  
Falk Miksa utca 9-11., postacím: 1363 Budapest, Pf.: 9., e-mail: [ugyfelszolgalat@naih.hu](mailto:ugyfelszolgalat@naih.hu), <http://naih.hu>)

Kelt: Székesfehérvár, 2021. november hó 01. napja

Dr. Csonki István

**igazgató**